**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

**Aika** ke 3.9.2014 klo 13 – 15

**Paikka** opetus- ja kulttuuriministeriö, kokoushuone Väinämöinen, Meritullinkatu 10

**Läsnä** Mika Tammilehto, OKM, puheenjohtaja

Mirja Hannula, EK

Maija Innola, OKM

Maarit Kallio-Savela, Suomen Kuntaliitto ry

Kirsi Kuuttiniemi, Valtion työmarkkinalaitos

Sirkka-Liisa Kärki, OPH

Veli-Matti Lamppu, Suomen Yrittäjät ry

Petri Lempinen, STTK

Gun Marit Nieminen, YOAL ry

Hanne Paila, AMKE ry

Kirsi Rasinaho, SAK

Susanna Tauriainen, MTK ry

Inkeri Toikka, OAJ

Ville Heinonen, OKM, sihteeri poistui klo 13.45, kohta 5

Seija Rasku, OKM, sihteeri

Piritta Väinölä, OKM

1. Kokouksen avaus

Puheenjohtaja Mika Tammilehto avasi kokouksen klo 13.14 ja toivotti osanottajat tervetulleeksi.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Tilannekatsaus

Puheenjohtaja Tammilehto kertoi, että sivistysvaliokunta on käsitellyt hallituksen esityksen ja antanut siitä mietintönsä 17.6.2014. Hallituksen esityksen ensimmäinen käsittely eduskunnan suuressa salissa on tällä viikolla 4.9.2014. Toinen käsittely lienee lähiaikoina. Sivistysvaliokunta esitti, että lakiehdotukset hyväksytään muutoin hallituksen esityksen mukaisina, mutta lakiin lisätään uusi 8 a §:n, jossa täsmennetään koulutuksen järjestämismuotoja. Valiokunnan mietintöön liittyi liikunnan ja terveystiedon määrää koskeva vastalause.

Sirkka-Liisa Kärki Opetushallituksesta kertoi, että ammatillisten perustutkintojen perusteet ja muut määräykset olivat viime keväänä lausuntokierroksella. Perusteisiin ja määräyksiin on tehty muutoksia lausuntopalautteen perusteella. Mitään merkittäviä muutoksia ei esitetty. Perusteet ja määräykset ovat parhaillaan käännettävänä. Perusteiden ja muiden määräysten keskeisiä muutoksia käsitellään Opetushallituksen johtokunnassa 25.9.2014. Tämän jälkeen johtokunnalla on pari viikkoa aikaa kommentoida 52:ta tutkinnon perustetta ja viittä määräystä. Tarkoitus on, että pääjohtaja vahvistaa perusteet ja muut määräykset lokakuun alussa.

Sirkka-Liisa Kärki esitteli myös Opetushallituksen laatimaa luonnosta perusteisiin ja muihin määräyksiin tehtyjen muutosten vaikutusten arvioinniksi. Keskusteltiin luonnoksesta. Sovittiin, että luonnokseen voi lähettää kommentteja sähköpostitse Sirkka-Liisa Kärjelle ensi viikon ajan eli viimeistään pe 12.9.2014.

1. Asetusluonnokset ja niiden perustelumuistiot

Piritta Sirvio esitteli luonnokset valtioneuvoston asetukseksi ammatillisesta koulutuksesta annetun asetuksen muuttamisesta, valtioneuvoston asetukseksi ammatillisesta aikuiskoulutuksesta annetun asetuksen muuttamisesta, valtioneuvoston asetukseksi ammatillisten perustutkintojen muodostumisesta sekä valtioneuvoston asetukseksi opetustoimen henkilöstön kelpoisuusvaatimuksista annetun asetuksen muuttamisesta sekä asetusten perustelumuistiot nostaen esiin erityisesti ne kohdat, joihin on tehty muutoksia verrattuna hallituksen esityksen liitteenä olleisiin asetusluonnoksiin.

Keskusteltiin lyhyesti asetusluonnoksista ja todettiin, että opetustoimen henkilöstön kelpoisuusvaatimuksia koskeva asetus ei ole yksiselitteinen työkyvyn ylläpitämisen, liikunnan ja terveystiedon osalta. Sovittiin, että asetusta tarkistetaan tältä osin. Lisäksi Inkeri Toikka ilmoitti, että OAJ:lta on tulossa sähköpostitse kommentit opetustoimen henkilöstön kelpoisuusvaatimuksista annettuun asetukseen.

1. Seuraavat kokoukset

Sovittiin, että ohjausryhmä kokoontuu syksyllä 2014 seuraavasti:

ma 29.9.2014 klo 9 - 11

pe 21.11.2014 klo 9 - 11

ma 15.12.2014 klo 9 - 11.

1. Muut asiat

Muita asioita ei ollut.

1. Kokouksen päättäminen

Puheenjohtaja Tammilehto päätti kokouksen klo 14.05.

JAKELU ohjausryhmän jäsenet